HD 21749
HD 21749 (HIP 16069, 2MASS J03265922-6329569) – oranžinė nykštukė, esanti Tinklelio žvaigždyne, nuo Saulės sistemos nutolusi apie 53 šviesmečius. Masė siekia apie 0,68 Saulės masės. 2019 m. sausio 7 d. buvo pranešta apie dvi šios žvaigždės sistemoje atrastas egzoplanetas. Viena iš jų – už Neptūną kiek mažesnė planeta, pavadinta HD 21749b, galbūt turinti uolėtą paviršių, kita – kiek už Žemę mažesnė planeta, preliminariai pavadinta HD 21749c (dar TOI-186.02). Abi šios egzoplanetos atrastos TESS teleskopu (angl. Transiting Exoplanet Survey Satellite).